هلو شلونكم شخباركم ان شاء الله زينين مو يزعلون الشباب بس هذا الي ديصير ويه اغلب الشباب الفارغين ما اقصد احد معين تره والله
حشه الزينين الي يخافون على اعراض العالم مثل ميخافون على اعراضهم
اولن هو
متواعد يوم الخميس طبعا قبل يوم شيسوي يروح على صاحبة
ابو المارسدس (الدب300) يتوسل بي الله يخليك اريد سيارتك
اني كايلها عندي سيارة مارسدس بس هل نص ساعة وبس
هل المرة اخذة وراها اكلها بعتها ورة تواسيل طويلة صديقة يكولة
يلة بس نص ساعة وراها يركض ياخذ اهدومة للمكوة ويكولة
(غسل وكوي)وبعدين يروح على غير صديق يكولة عفية محتاج فد
(50)الف باجر العصر انطيكياها وهم بلكوة صديقة يدبرلة وراها
يركض للحلاق قبل منع التجوال اذا عزل الحلاق غير (يديح)يكوله
للحلاق اريد ازيان موطبيعي اريد اسويلي سكسوكة خرافيةورة
ساعة ونص من الحلاقة يرجع للبيت ويروح على الغرفة وطبعا
دك جكاير وينام على الوصاخة ومن الصبح يركض لبو المكوة ياخذ
الملابس ويرجع على صديقا ويلكا طالع وينتضرة ويكفر ويرجع
ليورة وراها يجي صديقة ياخذ السيارة ويمشي كدام صديقا على
كيف وهو يلوف بلفرع دوسها 120 بلوفة يوصل للبيت يغسل
السيارة غسلة مو طبيعية ويطلع كل الكاسيتات مال ياس خضر
وسعد الحلي يشمرها بلبيت وياخذ كاسيت هيثم يوسف حتى
اتكول علي صاحبتة هذا اشكت رومانسي وركض للحمام يغسل
غسلة حتى الليفة تخلص وراها يبدل ويخلي انواع الريح مال
اختة ومال ابو وراها يخلي نص كيلو (جل) ويسحب شعرة ويبدل
(الموبايل)مالتة ويا ابو لانة مالتة طابوكةومال ابو(n73) ويطوك
التبريد مال السيارة ويروح وكلسع بلطريق اتلزمة سيطرة مال
شرطة وهو يبوك هوة عبالة علاسة ومستمسكات السيارة مو
باسمة هي مال صاحبة ويتوسل بلشرطة وينطيهم 10الف ويروح
على هاي الرنة ليحد ماوصل يم بيت صاحبتة وجان يدك
الموبايل مالتة وهو يجاوب متنك كلش لانة يحس نفسة هوة
(طاك) وهناك اتكولة صاحبتة اليوم اجو يمنة بيت عمتي ماكدر
اطلع خليها على باجر... وهوة يتوسل الله ايخليج ... ويفكر
اشلون السيارة افلوس منين ! ويرجع للبيت ضايج كاره الدنيا كلها
ويروح للغرفة يشعل حسام الرسام(لو رايد تنساني)ويدخن ويكفر
ويقفل الموبايل مالتة علمود متخابرة صاحبتة قابل اشلون يطلع
وياها باجر وهوة لاسيارة لاافلوس قابل يدكة قدم
والله يستاهل او هيه لو ادميه ما جان انطته وعد بس هيه مو راحه
ها شباب شنو رايكم مو هذا الي ديصير الله عليكم المهم تقبلو الموضوع
تحياتي حزني حزن بغداد